EKVA JUHATUSE KOOSOLEKU PROTOKOLL 2022-1

Pubi O´Learys konverentsiruum

Läbiviimise aeg 6.01.2022 kell 15:15-17:15

Koosoleku juhataja: Lembit Talpsepp

Protokollija: Tiia Eeskivi

Kohalviibijad: Lembit Talpsepp, Tiia Eeskivi, Taavi Valdlo, Jürgen Lamp, Aavo Kergand, Mati Märtson, Andrus Mutli ja Mari Piir, puudusid Aave Hommik ja Aivar Hommik.

Enne koosoleku päevakorra juurde asumist soovis Lembit Talpsepp kõigile osalejatele head uut spordiaastat!

Päevakord:

1.Uute liikmete vastuvõtmine  
2. Kalenderplaan 2022 - Eesti meistrivõistlused samadel aladel nagu 2021- Eesti sise MV kas Tartus või Tallinnas 6.märts (pühapäev), Eesti MV 12.-13.august Rakveres,  HMV 27.aug. Pärnus, Baltimaade MV 10.-11.september Klaipedas.  
3. Osavõtumaksud Eesti meistrivõistlustel - ettepanek esimene ala 20 eurot, iga järgmine 5 eurot, HMV 25 eurot  
4. Rekordipüstitamise statuudi arutamine - ettepanek jätkata senisel kujul WMA aladel  
eristamata sise ja välisrekordeid. 60m, 50/55/60 mtj ja halli 5-võistlus ainult siserekordid,  
kinnitada senised 60 m tulemused rekorditeks, kuid edaspidi ainult siserekordid.  
5. Informatsioonid 2022.a. tegevuste kohta.  
6. Informatsioonid 2022.a. tiitlivõistluste kohta.  
7. Muud küsimused.

President Lembit Talpsepp alustas päevakorrapunktide läbiarutamist:

1. Liikmeksastumiseks on saatnud avaldused Esmeralda Lille, Airos Lain ja Priit Manavald, kõik kolm võeti ühehäälselt EKVA liikmeteks.
2. Kalenderplaan 2022- sise MV otsustati korraldada 12.03 Tartus, korraldajaks EKJL volitusel EKVA, vahetuks läbiviijaks KEVEK. Kuna korraldajaks on EKVA, siis seoses mitmete toetusprojektidega, peab osavütumaksud laekuma EKVA arvele, medalid hangib EKVA. Mari Piir teavitas ka tõkkejooksu lülitamise vajalikkust EMV kavva. Suvised MV toimuvad Rakveres 12-13.08, HMV toimub 27.08 Pärnus, poolmaraton Tartus 1.10 ja 10 km Rapla Selveri Jooksu raames 28.05. L.Talpsepp võtab ühendust korraldajatega, et lisada linnuke registreerimisel, kes soovivad seenioride MV arvestuses joosta, samas vajalik ka kontaktmeiliaadress, et hiljem medalid üle anda. 13.06 toimuvad suvealguse võistlused Kohilas. A.Mutli ka teada, et KEVEKi tavaliselt detsembris toimuvad sisemeistrivõistlused on üle viidud jaanuarisse.
3. L.Talpsepa ettepanekul otsustati kehtestada Eesti meistrivõistlustel nii sise- kui välisvõistlustel osalustasu 20 eurot esimene ala eest ja iga järgneva ala eest 5 eurot, EKVA liikmetele esimene ala 15 eurot. HMV osavõtutasu 25 eurot, EKVA liikmele 20 eurot. Kohapeal registreerimisel on lisatasu 5 eurot. 10 km maanteejooksu, sisemitmevõistluse ja poolmaratonis osalemise eest eraldi täiendavat osavõtumaksu ei küsita.
4. Rekordipüstitamise statuut kinnitati vastavalt Peeter Randaru tehtud projektile. Rekordialade nimekiri jätta samaks vastavalt WMA alade nimekirjale ja enamharrastatavatele aladele. Senised 60 m jooksu tipptulemused kinnitada rekorditeks, kuid edaspidi 60 m distantsil saab 60 m rekordit ületada vaid sisevõistlusel, siserekordid fikseeritakse edaspidi ka 50/55/60 mtj, 3000 m käimises ja halli 5-võistlusel. Ka edaspidi esitab juhatuse koosolekule rekordid kinnitamiseks juhatuse liige Aivar Hommik.
5. 2022 uued ühistegevused - kaaluda võimalusi tulevikus ühiste eestisiseste ja Hispaania/Portugali/Horvaatia treeninglaagrite korraldamiseks, meistrivõistluste õhtuseks ühistegevuseks lepitakse kokku õhtusöök samas süügikohas.
6. 2022. tiitlivõistlustel muudatusi esialgu pole-sisevõistlused Portugalis Bragas ja suvel Tamperes.
7. Muude punkti all oli arutusel: A. Järgmise aasta parimate valiku varasem teatavakstegemine. Kuna peaksid toimuma nii EM kui MM, siis otsustati minna tagasi varasema korra juurde, kus MM-tiitel on esikohal, siis EM-tiitel, siis MM-hõbemedal, seejärel muud nende tiitlivõistluste medalid. Kui need kriteeriumid on ammendunud vaadatakse taset võrreldes maailmatasemega, Eesti rekordeid, Eesti meistri tiitleid juhatuse liikmete subjektiivsete otsuste põhjal.
8. B. Stipendiumite määramine – otsustati määrata 2022.aastal Enno Akkelile 800 eurot stipendiumi enesetäiendamiseks, Igor Põldmale ja Päivo Nõmmikule võistluste parima korralduse tagamiseks mõlemale 200 eurot, Villu Põldmale samuti 200 eurot samal eesmärgil. Ühehäälselt olid juhatuse liikmed stipendiumite eraldamise poolt. Stipendiumid makstakse välja võistlusperioodi lähenedes või peale seda presidendi ettepanekul. C. EKVA Kohila kevadvõistluse toetuseks fikseeriti 200 eurot. D. Arutusel oli, et lisaks majandusaasta aruandele oleks 2019.a. tegevusaruanne või üldkoosoleku protokoll avaldatud vastavas jaotuses EKVA kodulehel.

Kell 17.15 EKVA president Lembit Talpsepp tänas kohalolijaid ja kuulutas koosoleku lõppenuks.

Koosoleku protokollija

Tiia Eeskivi